OpenLLM-France/wikimedia huggingface dataset:
# Airbus A300

Airbus A300 :
| Mota | komertziala |
| Bidaiariak | 266 |
| Eraikitzailea | Airbus |
| Lehenengo hegaldia | 1972-10-28 |
| Zerbitzu hasiera | 1974-05-30 |
| Egoera | zerbitzuan |
| Erabiltzaile nagusia | American Airlines |
| Unitate eraikiak | 549 |
Airbus A300 helmen txiki eta ertaineko bidaiari hegazkina da. Airbus-ek eraiki zuen lehen modeloa izan zen eta fuselaia lodiko beste hegazkin batzuk inspiratu zituen, Boeing 767 eta Boeing 777a adibidez

## Salmentak

Hasiera batean A300ak ez zuen arrakastarik izan eta hegazkina Frantzia eta Alemanian garatuta zegoenez, etxeko produktua izateagatik erostera behartuta zeuden Air France eta Lufthansa bezalako konpainiek egin zituzten eskari gehien.
1977an Eastern Airlines-ek hegazkin honetan interesa erakutsi zuen eta 4 Airbus A300 alokatu zituen hauekin probak egiteko. Emaitzak onak izan zirenez, 23 unitate erosi zituen eta hortik aurrera ongi saldu zen.
Hegakin hau asko erabili zuten Japan Air System, Thain Airlines International, Singapore Airlines, Malaysia Airlines, Garuda Indonesia, China Airlines... bezalako Asiako aire konpainiek.
Airbusek eraikitako lehen hegazkina izaki, beranduago garatuko ziren hegazkinak diseinatzeko esperientzia eman zion Airbusi eta honen emaitza izan ziren Airbus A310(Airbus A300aren bertsio motzagoa), Airbus A330 edo Airbus A340 adibidez.

## Ezaugarriak

Airbus A300-600R :
| Luzera | 54,1 m |
| Altuera | 16,54 m |
| Fuselajearen diametroa | 5,64 m |
| Kabinaren luzera | 40,7 m |
| Kabinaren zabalera | 5,28 m |
| Hego-luzera | 44,84 m |
| Hego-azalera | 260 m² |
| Motoreak | Bi CF6-80C2 edo PW4000 |
| Motoreen indarra | 270 kN 61.500 lb |
| Tripulazioa | 2 |
| Bidaiariak | 266 |
| Irismena | 7.500 km |
| Abiadura maximoa | M 0,82 |
| Aireratze pisu maximoa | 171,7 tona |
| Lurrartze pisu maximoa | 140 tona |
| Erregai gabe pisu maximoa | 130 tona |
| Erregai kapazitatea | 68.150 l |
| Zama erabilgarria | 39,7 tona |

## Kanpo estekak

* (Ingelesez) Airbus A300-600i buruzko informazioa Airbus-en webgune ofizialean
* (Ingelesez) Airbus A300B2/B4ri buruzko web orrialdea
* (Ingelesez) Airbus A300-600i buruzko web orrialdea
* Datuak: Q6437
* Multimedia: Airbus A300 / Q6437
# Airbag (filma)

Airbag 1997 urtean Juanma Bajo Ulloak eginiko filma da. Pelikula Madrilgo Marea Films eta Asegarce Zinemak ekoiztua zen, TVE eta ETBren laguntzarekin.

## Sinopsia

Oharra: Atal honek istorio osoa edo amaiera argitzen du.
Ezkondu-aurreko agurrean, mozkorra galanta, bisita bat putetxe batera, larrua jotze nahasia eta eraztun galdu batek martxa ikusgarria sortuko dute: mafiosoak eta trafikariak, proxenetak eta pistolariak, nazioarteko azpijokoak, eta beren bizitzetako balentria bizi izango duten aberaskumeak.

## Pertsonaiak

* Fernando Guillén Cuervo: Konradin
* Karra Elejalde: Juantxo
* Alberto San Juan: Pako
* Manuel Manquiña: Pazos
* Maria de Medeiros: Fatima do Espíritu Santo
* Francisco Rabal: Villambrosa
* Rosa Maria Sardà: Aurora
* Luis Cuenca: Souza
* Pilar Bardem: Herme
* Karlos Argiñano: on Serafin
* Albert Pla: Apaiza
* Vicenta N'Dongo: Vanessa
* Raquel Meroño: Araceli
* Fernando Sansegundo: Touriño
* Aitor Mazo: Pintinho
* Gabriella Roy: Angela
* Noemí Climent: Roxanne
* Nathalie Seseña: 'Scandalo' argentinarra
* Carmen Segarra: Juantxoren ama
* Carmen de la Maza: Konradinen ama
* Mikel Garmendia: Konradinen aita
* Fernando García Rimada: markesa
* Maite Pastor: Araceliren laguna (1)
* Beatriz Santiago: Araceliren laguna (2)
* Joan Potau: Dos Barros
* Ramon Barea: tenientea, Big Clubean
* Vicente Díez: Kasinoren kudeatzaile
* Carlos Lucas: Guardia Zibileko tenientea
* Gorka Aginagalde: Guardia Zibileko kaporala
* Paula Soldevila: Conchi
* Sara Mora: Jokalaria
* José Luis Torrijo: Toñin
* Olvido Gara: jokalaria
* Juanjo Puigcorbé: jokalaria
* Santiago Segura: Paiño hautagaia
* Javier Cansado: Cady Palomeque
* Santiago Lajusticia
* Rossy de Palma: Carmiña, Pazosen emaztea
* Julio Medem
* Luis Alegre
* Javier Bardem: Jose Alberto
* David Trueba
* Laura Aparicio: Souzaren amorantea
* Elena Irureta
* Gonzalo Cunill
* Susana Garcia Diez: Roxana
* María Jurado
* Ismael Martínez
* Joxean Mauleón
* Sergio Pazos: Souzaren kamioaren pilotukidea
* Beatriz Sevilla: Lolita
* Yoima Valdés: Monica
* Rosanna Walls: animatzailea
* Yola Berrocal: urre kolorekoz jantzitako emakumea, kasinoan

## Sariak

1998an, bi Goya sari lortu zituen: muntaiarik onenaren saria eta efektu berezirik onenen saria. Urte berean, Erresuma Batuko BAFTA sarietan hautagai izan zen, atzerriko pelikularik onenen kategorian.

## Kanpo estekak

* Airbag Internet Movie Databaseren webgunean (Ingelesez)
* Euskadiko Filmategia
* Datuak: Q2828262
# Airbus A310 MRTT

Airbus A310 MRTT (MRTT Multi Role Tanker Transport-en akronimoa da) Airbus enpresa europarrak eraikitako zisterna-hegazkina da. Airbus Militaryk egin zuen A310ean oinarrituta. Luftwaffek eta Kanadako Aire Armadak erabiltzen dute.

## Kanpo estekak

* Datuak: Q6490
* Multimedia: Airbus A310 MRTT / Q6490
# Airbus A318

Airbus A318a Airbusek eraikitako bidaiari hegazkina da. A320 familiaren kide txikiena denez "Mini-Airbus" ezizenez ere ezagutzen da.
Hegazkinak 109 bidaiarientzako edukiera du (2 klasedun banaketan). Lehen Boeing 737ak eta Douglas DC-9 hegazkinak ordezkatzeko erabili zen, nahiz eta horrez gain Boeing 737-600aren lehiakide ere baden.
A318a aireratzean eraman dezakeen gehienezko pisua (MTOW) desberdinetan dago eskuragarri 59 tonetatik 68 tona artean. MTOW txikiagoak hegazkina aireportu txikietan erabiltzeko erraztasunak ematen ditu eta MTOW handiagoak A320 familiako beste hegazkinekin osagarri izatea ahalbidetzen du. Horrez gain, hegazkinean pisu gutxiagok helmen handiagoa ematen dio A318ari (A320ak baino %10 gehiago) eta A320ak egin ahal ez ditzakeen hegaldi batzuk (Londres-Jerusalem adibidez) egitea aukera ematen du. Hala ere, aire konpainiek hiri ertainen arteko hegaldi motz eta dentsitate baxuetarako erabiltzen dituzte.
Hegazkina diseinatzeko garaian zenbait arazo egon ziren. Alde batetik, 2001ko Irailaren 11ko atentatuek hegazkin eskarien murriztea ekarri zuen eta beste alde batetik Pratt & Whitney motoreek arazoak eman zituen erregai-kontsumo aldetik. Hasiera batean zenbait airelineek A318 aldeko apustua egin zutela bazirudien arren, egindako eskari asko ezeztatu egin ziren eta orain 4 dira erabiltzaile nagusiak: Air France, Frontier Airlines, America West Airlines eta Mexicana de Aviacion.

### A318 Elite

2005eko Azaroaren 10ean Airbusek A318 Eliteren eraikuntza ezagutarazi zuen. Airbus A318 Elite helmen ertaineko hegaldietarako (4.000 Milia nautiko gehienez) pentsatuta dago. CFM motorrak erabiltzen ditu eta barne antolaketaren arabera, bere edukiera 14 eta 18 bidaiarien artean dago.

## Ikus, gainera

* Airbus A320
* Airbus A319
* Airbus A321

## Kanpo estekak

(Ingelesez) Airbus A318ari buruzko informazioa Airbusen webgune ofizialean (Ingelesez) Airbus A318ari buruzko informazioa Airliners.net-en
* Datuak: Q1784324
* Multimedia: Airbus A318 / Q1784324
# Airbus A319

Airbus A319 :
| Mota | komertziala |
| Bidaiariak | 124 |
| Eraikitzailea | Airbus |
| Lehenengo hegaldia | 1995-08-25 |
| Zerbitzu hasiera | 1996ko apirilean |
| Egoera | zerbitzuan |
| Erabiltzaile nagusiak | EasyJet Northwest Airlines |
| Unitate eraikiak | 854 |
Airbus A319a Airbusek diseinatutako bidaiarientzako hegazkina da. Airbus A320tik eratorria, honek baino zazpi zuaker gutxiago ditu (3,73 m gutxiago) baina erregai-kapazitate berdina mantenduz, 7200 km-ko autonomia lortzen duelarik. Alderdi gehienetan A320aren berdina da, honengandik kanpo itxuran hegal gaineko irteera bakar bat izatean bereizten da, motzagoa izateaz gain. Bi sailetan 124 bidaiarirentzako tokia dauka, sail bakar batean 142ra igo daitekeena.
A319 programa 1993an hasi zen, ILFC leasing konpainiak 1992an sei unitateentzako eskaera egin ostean. Ordutik hainbat aire konpainiek erosi dute hegazkin hau, eta 2006ko maiatzean guztizko eskaerak 1257 ziren, horietatik 854 unitate jadanik eraikiak izan zirelarik. Airbus A321a bezala, muntatze-lantokia Hanburgen kokatuta dago, Alemanian, beste Airbus produktuena Tolosa Okzitaniakoan kokatzen direlarik.
EasyJetek 2002an 120 unitateko eskaera egin zuen. EasyJeten hegazkinek ez daukate sukalderik eta 156 bidairirentzat prestatuak daude, horretarako hegal bakoitzaren gainean beste irteera bat jarri behar izan zaielarik.

### A319CJ

A319aren bertsio exekutiboa, sotoan kokatutako sei erregai-depositu gehiago ditu, 11650 km-ko autonomia lortzen duelarik. 1997an hasia, hainbat unitate saldu dira, bai banakakoentzat eta konpainientzat, bai hainbat herrialdeen gobernuentzat, hala nola Frantzia eta Italia. Barne-egitura erosle bakoitzak aukeratzen du, ohiko kapazitatea 10-39 bidaiari artean dagoelarik.

### A319LR

A319ak baino lau erregai-depositu gehiago dauzka sotoan, 8300 km-ko ohiko autonomia lortuz. Antolaketa guztiz exekutiboa dauka, 48 bidaiarirentzako kapazitatearekin, hala ere Qatar Airways konpainiak 110 bidaiarirentzako egitura estandarra dauka.

## Ikus, gainera

* Airbus A318
* Airbus A320
* Airbus A321

## Kanpo estekak

* (Ingelesez) Airbus A319ari buruzko informazioa Airbusen webgune ofizialean
* (Ingelesez) Airbus A319ari buruzko informazioa Airliners.net-en
* Datuak: Q3317803
* Multimedia: Airbus A319 / Q3317803
# Airbus A320

Airbus A320 :
| Mota | komertziala |
| Bidaiariak | 180 |
| Eraikitzailea | Airbus |
| Lehenengo hegaldia | 1987-02-22 |
| Zerbitzu hasiera | 1988-03-28 |
| Egoera | zerbitzuan |
| Erabiltzaile nagusiak | United Airlines JetBlue Airways Northwest Airlines |
| Unitate eraikiak | 1524 |
Airbus A320 Airbusek egindako helmen txiki-ertaineko hegazkina da. 1988. urtean Air France-rekin hegan hasi zen hegazkin hau "Fly-by-Wire" aginte teknologia erabiltzen aurrenekoa izan zen. Airbus A318, Airbus A319, Airbus A321arekin batera, Airbus A320ak A320 familia osatzen du. Familia honetako 2600 unitate saldu dira, munduan gehien saldu den bigarren familia da bere lehiakidea den Boeing 737aren atzetik.
Hegazkin honetan oinarriturik, Airbusek Airbus A318, Airbus A319 eta Airbus A321 hegazkinak garatu zituen.

## Bertsioak

Airbus A320a bi bertsiotan eraiki izan da: A320-100 eta A320-200. Airbus A320-200 da hegazkinaren bertsio definitiboa A320-100 gutxi eraiki zirelarik. Hasierako bertsio hau Air Francek eta British Airwaysek soilik darabiltzate. Bi bertsioen desberdintasun nagusia Airbus A320-100 "wintip fences" edo "winglet-ak" ez izatea da eta A320-200ak helmena areagotzeko erregai edukiera handiagoa izatea dira.
150 bidaiaridun A320-200 baten helmeta 5.400km-takoa da. Hegazkin honek CFMI CFM56-5 edo IAE V2500 motako bi motore dauzka 25.500 eta 27.000 libera arteko indarra ematen dutenak.
Hegazkin honen lehiakide zuzena Boeing-en 737-800a da.

## Ikus, gainera

A320 familiako beste hegazkinak:
* Airbus A318
* Airbus A319
* Airbus A321

## Kanpo estekak

(Ingelesez) Airbus A320aren webgune ofiziala
* Datuak: Q6475
* Multimedia: Airbus A320 family / Q6475
(Ingelesez) Loturaren izenburua Airbus A320ari buruzko informazioa Airliners.net webgunean
# Acanthodactylus

Acanthodactylus Lacertidae familia barruan sailkatzen den narrasti genero bat da. Afrikako iparraldean, Ekialde Hurbila eta Asiako hegoalden bizi dira.

## Espezieak

* Acanthodactylus aegyptius Baha El Din, 2007
* Acanthodactylus ahmaddisii Werner, 2004
* Acanthodactylus arabicus Boulenger, 1918
* Acanthodactylus aureus Günther, 1903 - Acanthodactyle doré
* Acanthodactylus bedriagai Lataste, 1881
* Acanthodactylus beershebensis Moravec, El Din, Seligmann, Sivan & Werner, 1999
* Acanthodactylus blanci Doumergue, 1901
* Acanthodactylus blanfordii Boulenger, 1918
* Acanthodactylus boskianus (Daudin, 1802) - Acanthodactyle de Bose
* Acanthodactylus boueti Chabanaud, 1917
* Acanthodactylus busacki Salvador, 1982 - Acanthodactyle de Busack
* Acanthodactylus cantoris Günther, 1864
* Acanthodactylus dumerilii (Milne-Edwards, 1829) - Acanthodactyle de Duméril
* Acanthodactylus erythrurus (Schinz, 1833) - Acanthodactyle commun
* Acanthodactylus felicis Arnold, 1980
* Acanthodactylus gongrorhynchatus Leviton & Anderson, 1967
* Acanthodactylus grandis Boulenger, 1909
* Acanthodactylus guineensis (Boulenger, 1887)
* Acanthodactylus haasi Leviton & Anderson, 1967
* Acanthodactylus hardyi Haas, 1957
* Acanthodactylus harranensis Baran, Kumlutas, Lanza, Sindaco, Avci & Crucitti, 2005
* Acanthodactylus lineomaculatus Duméril & Bibron, 1839
* Acanthodactylus longipes Boulenger, 1918 - Acanthodactyle à longs pieds
* Acanthodactylus maculatus (Gray, 1838) - Acanthodactyle tacheté
* Acanthodactylus masirae Arnold, 1980
* Acanthodactylus micropholis Blanford, 1874
* Acanthodactylus nilsoni Rastegar-Pouyani, 1998
* Acanthodactylus opheodurus Arnold, 1980
* Acanthodactylus orientalis Angel, 1936
* Acanthodactylus pardalis (Lichtenstein, 1823)
* Acanthodactylus robustus Werner, 1929
* Acanthodactylus savignyi (Audouin, 1809) - Acanthodactyle de Savigny
* Acanthodactylus schmidti Haas, 1957
* Acanthodactylus schreiberi Boulenger, 1878
* Acanthodactylus scutellatus (Audouin, 1827) - Acanthodactyle pommelé
* Acanthodactylus senegalensis Chabanaud, 1918
* Acanthodactylus spinicauda Doumergue, 1901
* Acanthodactylus taghitensis Geniez & Foucart, 1995
* Acanthodactylus tilburyi Arnold, 1986
* Acanthodactylus tristrami (Günther, 1864)
* Acanthodactylus yemenicus Salvador, 1982

## Kanpo estekak

* Datuak: Q481678
* Multimedia: Acanthodactylus / Q481678
* Espezieak: Acanthodactylus
# Aizarnazabal Elkarlanean

Aizarnazabal Elkarlanean Espainiako Alderdien Legea onartu ondoren Aizarnazabalen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 232 izan ziren boto nuluak, emandako botoen %69,67.

## Ikus, gainera

* Espainiako Alderdien Legea

## Kanpo estekak

* Datuak: Q12252990
# Aizarnazabalgo probalekua

Aizarnazabalgo probalekua Gipuzkoako Aizarnazabal herrian dagoen herri-kirolen probalekua da.

## Tradizioa

Harrien tradizioa Aizarnazabalen aspalditik dator. Horrela zioen Blanca Rodriguez, Aizarnazabalgo Probazale Elkarteko idazkariak: "Agertu dira 1842ko harriak ere Aizarnazabalen. Gainera, probalari onak izan ditugu. Adibidez, 1947an Atristain baserriko Karlos Manterolak irabazi zuen, 30 minututan 9 plaza eginez (egun 36 bat egiten dira) Aizarnazabalgo idi dema eta bere semea, Pedro Manterola, elkarteko kidea da egun".

## Argazki galeria

* Harriak.

## Erreferentziak

* ↑ https://www.noticiasdegipuzkoa.eus/gipuzkoa/2011/07/19/aizarnazabal-idi-demen-zaindari-fina-4471526.html

## Kanpo estekak

* Datuak: Q123915444
# Aizawl

Aizawl (mizoeraz ˈʌɪ̯.ˈzɔːl ahoskatua; hindiz: आइजोल) Indiako Mizoram estatuko hiriburua da. 1890eko otsailaren 25ean sortu zuten. Gaur egun 293.416 biztanle ditu, eta estatuko hiririk handiena da. Estatuko gobernuaren bulegoak, legebiltzarra eta eraikin zibil garrantzitsuenak ere bertan daude. Mizo etniaren baitan dauden komunitateen erakusgarri da.

## Klima

Datu klimatikoak (Aizawl (1981–2010, muturrekoak 1973–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29.5 | 33.8 | 34.6 | 35.5 | 34.2 | 33.6 | 33.2 | 32.2 | 32.7 | 33.1 | 32.8 | 28.5 | 35.5 |
| Batez besteko tenperatura maximoa (°C) | 23.4 | 24.4 | 27.6 | 28.7 | 28.0 | 27.1 | 26.8 | 27.5 | 27.2 | 27.2 | 26.9 | 23.5 | 26.4 |
| Batez besteko tenperatura minimoa (°C) | 11.7 | 13.3 | 16.5 | 17.7 | 19.1 | 19.9 | 20.0 | 20.4 | 19.9 | 19.1 | 16.2 | 12.9 | 17.2 |
| Erregistraturiko tenperatura minimoa (°C) | 6.1 | 7.3 | 9.6 | 11.7 | 12.2 | 15.2 | 12.0 | 16.2 | 16.7 | 13.5 | 10.0 | 8.0 | 6.1 |
| Euria (mm) | 9.2 | 24.6 | 81.3 | 150.6 | 306.1 | 284.7 | 329.1 | 338.7 | 321.1 | 176.8 | 52.1 | 15.9 | 2092.0 |
| Euri egunak (≥ 1 mm) | 0.7 | 2.1 | 4.3 | 8.2 | 13.6 | 17.0 | 18.7 | 19.0 | 14.9 | 9.5 | 2.7 | 0.9 | 111.4 |
| Iturria: India Meteorological Department ||||||||||||||

## Erreferentziak

* ↑ India Meteorological Department. (2015eko urtarrila). Station: Aizwal Climatological Table 1981–2010. in: Climatological Normals 1981–2010., 17-18 or..
* ↑ India Meteorological Department. Aizwal Climatological Table 1971–2000. .

## Kanpo estekak

* Datuak: Q192379
* Multimedia: Aizawl / Q192379
# Aizalekuko mendilerroa

Aizaleku-Trapaleta mendilerroa Gipuzkoan kokatuta dagoen mendilerro bat da. Bere punturik altuena Aizaleku mendia da, 809 metrorekin.
Mendilerroan dagoen Aizaleku mendiak ematen dio izena mendilerroari.

## Mendiak

* Aizaleku, 809 m 43°02′31″N 2°19′10″W﻿ / ﻿43.0420057°N 2.3195686°W﻿ / 43.0420057; -2.3195686
* Trapaleta, 635 m 43°03′43″N 2°19′12″W﻿ / ﻿43.0618898°N 2.3199031°W﻿ / 43.0618898; -2.3199031
* Goitegimendi, 635 m 43°03′44″N 2°19′33″W﻿ / ﻿43.062186°N 2.3258315°W﻿ / 43.062186; -2.3258315
* Argixao edo Zumarramendi, 601 m 43°04′16″N 2°19′06″W﻿ / ﻿43.0711663°N 2.3184468°W﻿ / 43.0711663; -2.3184468
* Gaintxiki, 587 m 43°03′19″N 2°19′29″W﻿ / ﻿43.0552816°N 2.324716°W﻿ / 43.0552816; -2.324716
* Murgil, 514 m 43°03′32″N 2°17′33″W﻿ / ﻿43.0587692°N 2.2923682°W﻿ / 43.0587692; -2.2923682

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Aizalekuko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q56670682
# Aizanville

Aizanville Frantziako udalerria da, Marne Garaia departamenduan dagoena, Ekialde Handia eskualdean. 2013an 25 biztanle zituen.

## Demografia
### Biztanleria

2007an Aizanville udalerrian erroldatutako biztanleak 25 ziren. Familiak 8 ziren, horien artean 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 16 etxebizitza zeuden, 11 familiaren etxebizitza nagusia ziren, 2 bigarren erresidentzia ziren eta 3 hutsik zeuden. Etxebizitza guzti hauek 16etxeak ziren. 11 Etxebizitza nagusi guztiak euren jabeen bizileku ziren;2 etxek lau gela zituzten eta 9 etxek bost zituzten. 8 etxek euren parking plaza propioa zuten azpian. 2 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Aizanville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 13 ziren, horien artean 9 aktiboak ziren eta 4 inaktiboak ziren. 9 pertsona aktiboak lanean(4 gizon eta 5 emakume) zeuden.. 4 pertsona inaktiboetatik 3 erretiraturik zeuden eta 1 ikasten zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 higiezinen enpresa zen.
2009an norbanakoentzat zegoen zerbitzu bakarra iturgina zen.
2000. urtean Aizanville udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1102954
* Multimedia: Aizanville / Q1102954
# Aizarbil

Aizarbil, 1062 topa dezakegun euskal mendia da.
Pagadiak inguratutako mendia da hau; tontorra bakarrik gelditzen da agerian. Ez dirudi mendizale asko erakartzen duenik, ez da behintzat arrastorik nabari ez bizkarretan eta ez buzoiaren inguruan.
Belatetik datorren mendikate luzetik eta berau zeharkatzen duten bideetatik bereizita gelditzen da, hegoaldera luzatzen den adar batean.
Soratxipirekin batera igo daiteke, Urrotz edo Leurtza aldetik abiatuta, Uztakortako lepotik joanda, edo Mtik, Saldias eta Orokieta arteko errepidetik abiatuta.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Aizarbil (Mendikat)

## Kanpo estekak

* Aizarbil, http://www.euskal-herria.org/.
# Agenda (Kansas)

Agenda Kansasko hiri bat da. Republic konderrian kokatua dago. 2010ean 68 biztanle zituen, 0,40 kilometro koadrotan banatuta.

## Ikus, gainera

* Republic konderria

## Kanpo estekak

* Datuak: Q2233338
# Agenda

Agenda egunez egun pertsona batek dituen egitekoen zerrenda, egutegiaren arabera ordenaturik, maiz erabiltzen dituen telefono-zenbaki eta helbideekin batera, biltzen duen liburuxka da. Egun, ohikoak dira agenda elektronikoak, gailu elektroniko batean (telefono mugikorra nahiz ordenagailua) paperezko agenda baten zereginak betetzen dituztenak. Agendak behar beharrezkoak dira bulego nahiz eskola lanetan, non mota askotako eginkizunak burutu behar diren egun batean zehar.
Etimologikoki agenda ago egi actum ("egin") latin aditzaren geroaldiko partizipio pasiboa edo gerundiboa da, neutro pluralean; gerundiboak "betekizun" zentzua du, eta balio pasiboa; zehazki "eginak izan behar diren gauzak" esanahi du.

## Irudiak

* Paperezko agenda sinplea, eginbeharrekoak idatzi eta gogoratzeko. Bi orrialdeetan bost eguneko eginkizunak.
* Paperezko agenda sinplea, eginbeharrekoak idatzi eta gogoratzeko. Orrialde bakoitzean hilabeteko eginkizunak.
* Paperezko agenda sinplea, eginbeharrekoak idatzi eta gogoratzeko. Bi orrialdeetan hilabeteko eginkizunak.
* Paperezko agenda pertsonala. Kontaktuen telefono zenbakiak, helbideak, posta helbideak, etab. idazteko eta gordetzeko.
* Hitzorduen erregistroa gordetzeko agenda.
* Agenda elektroniko bat. 64 KB. (Gaur egun telefono adimendunetan zenbait aplikazio erabili ohi dira agenda elektronikoekin egiten zena egiteko).

## Kanpo estekak

* Datuak: Q4174106
* Multimedia: Personal organizers / Q4174106
# Agency udalerria, Wapello konderria (Iowa)

Agency udalerria Ameriketako Estatu Batuetako Iowa estatuko udalerri bat da, Wapello konderrian. Azken zentsuaren arabera 1.129 biztanle zituen.

## Ekonomia

2020ko zentsuaren arabera, Agency udalerriak 488 etxebizitza zeuden. Per capita diru-sarrerak 30.752 estatubatuar dolar ziren.

## Kanpo estekak

* Datuak: Q9035947
# Akadia Parke Nazionala

Akadia Parke Nazionala (ingelesez Acadia National Park) AEBtako Maine estatuan dagoen parke nazional bat da. Mount Desert uhartearen zatirik handiena eta inguruko Ozeano Atlantikoan dauden uharte txikiagoak barne hartzen ditu. 1919an Lafayette PArke Nazionala izenaz sortu zen, 1929an gaur egungo izena jasoz.
AEBetan Mississippi ibaiaren ekialdean dagoen parke nazional zaharrena da. Aldiz, Kanadako ekialdean parke hau baino zaharragoak diren bi parke nazional badaude: Ontarioko Mila Uharteen Parke Nazionala (1904) eta Point Pelee Parke Nazionala (1918).

## Iruditegia

* Parkearen kokapenmapa.
* Itsaslabarrak.
* Champlain mendia.

## Kanpo estekak

* Akadia Parke Nazionalaren webgune ofiziala (Ingelesez)
* Datuak: Q337396
* Multimedia: Acadia National Park / Q337396